OzLabs/hebrew-wiki-articles huggingface dataset:
קרחון דז'ראסי

קרחון דז'ראסי (באנגלית: Djerassi Glacier; בבולגרית: ледник Джераси) הוא קרחון על האי בראבנט בארכיפלג פאלמר שבאנטארקטיקה. 

אורכו של הקרחון 2.8 קילומטרים ורוחבו 1 קילומטרים. 

הקרחון זורם בעמק תלול, דרומית לקרחון גוריצ'נה ומערבית לראשו של קרחון מאלפיגי, צפונית מזרחית לראשו של קרחון מקנזי, וצפונית-צפונית מזרחית לקרחון פירוגוב. 

קרחון דג'ראסי מנקז את המדרונות המערביים של רמת הארווי, ואת המדרונות הצפוניים של הר פארי, וזורם לכיוון צפון מערב ונשפך אל מפרץ לנוסה צפונית לפסגת ונצ'אן. 

== היסטוריה ==
=== גילוי הקרחון ===

הקרחון מופה לראשונה על ידי סקר בריטי בשנת 1980.

=== מקור השם ===

הקרחון נקרא על שמו של המדען הבולגרי-אמריקאי קארל דז'ראסי (Carl Djerassi) ממציאי הגלולה למניעת היריון.

וזאת בדומה לאתרים רבים אחרים באזור אשר נקראו על שם חלוצים בתחום הרפואה.

האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=18577&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון דז'ראסי] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.45661605643171,-64.23663342094385,13&?query=&?map_type=hybrid תצלום לוויין של אזור קרחון דז'ראסי, וסימון מיקום האתרים סביבו] באתר copernix

== הערות שוליים ==

קטגוריה:בולגריה באנטארקטיקה
דז'ראסי
פינה רקורדס

פינה רקורדס (באנגלית: Pina Records) היא חברת תקליטים פורטוריקנית, אשר נוסדה על ידי רפאל אנטוניו פינה נייבס בשנת 1996.<ref></ref> כמו כן, זוהי חברת התקליטים המפורסמת והמצליחה ביותר בתעשיית מוזיקת הרגאטון. נכון להיום, אמני הדגל של חברת התקליטים הם ור.ק.מ & קני-ווי.

== רקע ==
פינה רקורדס הוקמה בשנת 1996, על ידי רפאל אנטוניו פינה נייבס. מאותה השנה ועד 2016, הוחתמו דרך חברת התקליטים עשרות אמנים שונים, ביניהם דון צ'זינה, דדי יאנקי, ציון & לנוקס, אם סי קאג'ה, דון עומר וכולי.<ref></ref> באותן השנים יצאו דרך חברת התקליטים עשרות אלבומים ושירים שזכו להצלחה ברחבי העולם.<ref></ref>

בשנת 2017, יצא לאור שירה של נאטי נטשה "Criminal", דרך חברת התקליטים.<ref name=":0"></ref> השיר זכה להצלחה בינלאומית והפך לשיר המצליח ביותר שיצא דרך חברת התקליטים, כאשר צבר למעלה מ-1.7 מיליארד צפיות,<ref name=":0" /> ונמכר בלמעלה מ-7 מיליון עותקים.<ref></ref> הדבר הוביל לכך שחברת התקליטים זכתה להצלחה בפני עצמה. בהמשך, יצא האלבום IlumiNATTI, דרך חברת התקליטים אשר המשיך את קו ההצלחה של "Criminal", כאשר קיבל את תואר הפלטינה הלטינית בארצות הברית.<ref></ref> בעקבות ההצלחה הרבה לה זכתה נטשה, הפכה היא לחלק משלושת אמני הדגל של חברת התקליטים, יחד עם פלאן בי ור.ק.מ & קני-ווי שנחשבים לאחד מהצמדים הלטיניים המצליחים בהיסטוריה.<ref></ref>

== סגל ==
* בי ור.ק.מ & קני-ווי

== מפיקים ומלחינים ==
* די.ג'יי אליאל
* מיסטיקו
* לובו

== אמנים ומפיקים קשורים ==
* הייז
* דוראן
* ממבו קינגס
* טייני
* די.ג'יי בלס
* לוני טונס
* ריצ'רד מרסל
* ראפרטי סנטיאגו
* די.ג'יי לואיאן
* וויס
* ז'וזיטו אל מוטנטה
* ג'י דיקי
* הארי דיגיטל "דיגי"
* די.ג'יי לואיס
* 21 אלמס

== אמנים שהוחתמו בעבר בחברת התקליטים ==
* דון צ'זינה (2005-2005)
* ליטו ופולאקו (1999–2007)
* דדי יאנקי (2001)
* מאסטר ג'ו & או.ג'י. בלאק (2000–2003)
* אם סי קאג'ה (2001–2003)
* ניקי ג'אם (2001-2008)
* קרל & ויליטו (2001–2003)
* מאיקול ומנואל (2002–2004)
* הקטור וטיטו (2002)
* יביה (2002–2009)
* סר ספידי (2003–2005)
* קרליטוס ואיי (2006–2009)
* קרוזיטו (2006–2010)
* גרופו קריס (2007)
* ציון & לנוקס (2010-2013)
* ג'ליל לופז (2011–2013)
* אל סיקה (2016–2017) (פרש מתעשיית המוזיקה)
* טוני דייז (2013–2015)
* דון עומר
* יאגה & מאקי (2001)
* ג'נאי (2001–2003)
* די.ג'יי בלס (2001–2003)
* די.ג'יי דיקי (1999–2006)
* די.ג'יי מאג'יק (1999–2006)
* פלאן בי (2018-2005)
* ארקנגל (2012–2019)

== קישורים חיצוניים ==

* 

== הערות שוליים ==

קטגוריה:חברות תקליטים
יחסי אלג'יריה – דרום אפריקה

יחסי אלג'יריה–דרום אפריקה (בערבית: العلاقات الجزائرية الجنوب أفريقية, באנגלית: Algeria–South Africa relations) הם היחסים הדו-צדדיים בין הרפובליקה האלג'יראית הדמוקרטית העממית ובין רפובליקת דרום אפריקה.

== היסטוריה ==
ראשית היחסים הפוליטיים בין שתי המדינות נמצאת בשנות ה-50 וה-60. שתי המדינות פיתחו את היחסים על רקע הסכסוכים הפנימיים שלהן ושזכו להתעלמות מצד מועצת הביטחון של האו"ם<ref></ref>.

בשנת 1961, באמצעות דרכון אתיופי מזויף, נסע נלסון מנדלה למרוקו בה אומן על ידי החזית הלאומית לשחרור אלג'יריה. בספרו Long Walk to Freedom חשף מנדלה כי המאבק שלו באפרטהייד קיבל השראה רבה ממאבקה של החזית הלאומית לשחרור אלג'יריה. כמו כן באותה תקופה החזית הלאומית האלג'יראית סיפקה נשק לקונגרס הלאומי האפריקני. מנדלה הצהיר כי "הצבא האלג'יראי הפך אותי לגבר". אלג'יריה הייתה המדינה הראשונה בה ביקר מנדלה לאחר שחרורו מהמאסר.

בשנת 1974, במהלך של תמיכה בתנועה נגד האפרטהייד, שר החוץ של אלג'יריה עבד אל-עזיז בותפליקה פעל לגירוש נציגות דרום אפריקה מהעצרת הכללית של האומות המאוחדות, בראשותה עמד באותה שנה; הוא טען כי צירי דרום אפריקה לא לגיטימיים משום שהם מייצגים מיעוט לבן.

כחלק מתמיכתה בקונגרס הלאומי האפריקני, רכשה אלג'יריה אמצעי לחימה וציוד מעקב מדרום אפריקה תמורת יותר מ-15 מיליון דולר ב-1997, ו-51.3 מיליון דולר ב-1999, במטרה להילחם במלחמת האזרחים שהתרחשה במדינה. בנובמבר 1997 נפתחה שגרירות דרום אפריקה באלג'יר.

== יחסים כלכליים ==
בין השנים 2011–2015, אלג'יריה הייתה שותפת הסחר הגדולה ביותר בצפון אפריקה של דרום אפריקה, והיוותה 43% מהיקף הסחר עם האזור.

== ראו גם ==
* יחסי אלג'יריה–סודאן
* יחסי אלג'יריה–קניה

== קישורים חיצוניים ==

* [https://web.archive.org/web/20190718224022/http://www.dirco.gov.za/algiers/ שגרירות דרום אפריקה באלג'יריה]
* [http://www.embassyofalgeria-rsa.org/index.php/en-gb/ שגרירות אלג'יריה בדרום אפריקה]

== הערות שוליים ==
דניאל רובין

דניאל רובין בהופעה בבסקולה, [[25 בספטמבר 2019]]
דניאל רובין (נולדה ב-29 במאי 1994) היא זמרת וכותבת שירים ישראלית.
==ביוגרפיה==
רובין נולדה וגדלה ברעננה. התחילה לשיר בגיל 8 במקהלות שונות ולאחר כמה שנים החלה גם לנגן בפסנתר ולכתוב. היא למדה בתיכון תלמה ילין במגמת הג'אז, שם לראשונה החלה להופיע עם להקת חברים שניגנו יחד חומרים מקוריים שלה.

בשנת 2014 התגייסה ללהקה הצבאית קיטבג בתור מוזיקאית מצטיינת. באותה השנה גם הוציאה את EP הבכורה שלה.

בשנת 2017 הוציאה את אלבומה הראשון, כלום לא עובר על ידי, בהפקתו של עמרי אמדו.

בשנת 2019 הוציאה את אלבומה השני, הסיפור בגדול, גם הוא בהפקת עמרי אמדו ובשיתוף מוזיקאים אחרים בהם: תמיר מוסקט, תום דרום, גדי רונן, יונתן בלומנפלד, עינב ג׳קסון כהן, מאיה בלזיצמן, נדב הולנדר ועוד.

לאורך השנים הקליטה והשתתפה ביצירות של אמנים אחרים. ב-2016 שרה בשיר "תפילת האמהות" של יעל דקלבאום, שזכה למיליוני צפיות בכל העולם. ב-2018 הקליטה קולות לשיר "Toy" של נטע ברזילי, שזכה באותה השנה באירוויזיון. באותה שנה גם הקליטה דואט עם אלון עדר בשם "כביסה" לאלבומו "מחשבות על הדרך". ב-2019 הוציאה יחד עם ניר שלמה גרסת כיסוי לשירו של אריק איינשטיין "אולי צריך לתת לזה עוד זמן" מהאלבום "שביר".<ref></ref>

באוגוסט 2021 הוציאה את אלבומה השלישי, האלבום שיעיר את אמא, שהוקלט וצולם בלייב והוקדש לאמא שלה שמתמודדת עם הפרעה דו-קוטבית. בעקבות האלבום רובין אף הוזמנה לנאום בועידת בריאות הנפש בכנסת.

באפריל 2023 הוציאה את אלבומה הרביעי, סוף סוף באמת, שאת רובו הפיק יוגב גלוסמן (iogi), שירים נוספים בו הופקו על ידי עדי רותם, עינב ג׳קסון כהן ועמרי אמדו, אלבום בו היא מארחת גם את ג׳ני פנקין וגם את גיל בר הדס, ומתוכו השיר ״הרגע הזה״ זכה להצלחה רבה והושמע בכל תחנות הרדיו. האלבום הושק בבארבי במאי 2023.

במאי 2024 הוציאה לאור גרסת כיסוי לשיר "עוד יום" של מתי כספי, שיתוף פעולה יחד עם ניר שלמה.

דניאל יוצרת ומופיעה עם להקתה שכוללת את אלכס משה (גיטרה חשמלית), רוני בר הדס (גיטרה בס) ומיכל אליסף (תופים).

==חיים אישיים==
ביוני 2022, נישאה רובין למוזיקאי ניר שלמה.

== דיסקוגרפיה ==
* כלום לא עובר על ידי, 2017
* הסיפור בגדול, 2019
* האלבום שיעיר את אמא, 2021
* סוף סוף באמת, 2023

== קישורים חיצוניים ==
* 

* 
* 
* 
*

== הערות שוליים ==

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרות-יוצרות יהודיות
קטגוריה:זמרים-יוצרים בעברית
קטגוריה:זמרות ישראליות
קטגוריה:זמרים ישראלים
קטגוריה:בוגרות תלמה ילין
קטגוריה:בוגרי תלמה ילין
קטגוריה:פסנתרניות ישראליות
קטגוריה:פסנתרנים ישראלים
קטגוריה:חברות להקת חיל החינוך
קטגוריה:חברי להקת חיל החינוך
קטגוריה:ישראליות שנולדו ב-1994
קטגוריה:ישראלים שנולדו ב-1994
מעיין פרתי

מעיין פרתי (נולדה ב-5 ביולי 1988) היא עיתונאית ישראלית המשמשת ככתבת צרכנות וכלכלה בחברת החדשות של ערוץ 12.

== ביוגרפיה ==
מעיין פרתי נולדה וגדלה בעכו, שם סיימה בהצטיינות את לימודיה בתיכון מקיף ע"ש דרסקי במגמת פסיכולוגיה, סוציולוגיה ותיאטרון. בנעוריה הייתה חברה בתנועת הנוער הלאומי בית"ר, ולאחר שירותה הצבאי שימשה בתנועה כרכזת מעוז עכו.

בשנת 2006 התגייסה לחיל האוויר, שם שימשה כמפקדת של פרחי טיס.

פרתי היא בוגרת תואר ראשון בתקשורת מהמכללה האקדמית עמק יזרעאל ובעלת תואר שני בהצטיינות במדע המדינה מהאוניברסיטה העברית בירושלים.

פרתי החלה את הקריירה העיתונאית שלה ככתבת ומגישה ברדיו "קול רגע". בשנת 2014 עברה לשמש ככתבת בתוכניתו של שרון גל בערוץ 20.

פרתי הצטרפה לחברת החדשות בשנת 2015 כתחקירנית. באותה שנה פורסמו מספר תחקירים שערכה, ביניהם תחקיר על כת הפועלת במסגרת מדרשה בירושלים ומסיתה תלמידות נגד הוריהן וחשיפה של סדנה לעידוד בני נוער להשתמט מצה"ל. בשנת 2016 ערכה פרתי תחקיר על הרב שמעון גורליק מנהריה שהמשיך להציג עצמו כרב ולייעץ לנשים למרות עדויות רבות שהצטברו נגדו על כך שפגע בילדים ונשים. בהמשך השנה מונתה לרכזת המערכת בתוכנית "שש עם".

ביולי 2016 מונתה פרתי לכתבת צרכנות וכלכלה ב"תוכנית חיסכון". במסגרת עבודתה עוסקת פרתי בהטעיות צרכניות, השוואות מחירים, תיירות ובריאות, משמשת ככתבת במהדורה המרכזית.

בשנת 2018 ערכה פרתי תחקיר על הקלות בה נמכרות סיגריות לבני נוער. פרסום התחקיר הוביל להתערבות של משרד החינוך והוועדה לזכויות הילד שערכה דיון על התופעה ולחוזר מנכ"ל חדש שאסר בין היתר על מורים לעשן בשטחי בית הספר<ref></ref>.

במסגרת מאבקה בהטעיות צרכנים תיעדה פרתי כיצד חברות ביטוח מפעילות חוקרים פרטיים נגד קשישים על מנת לא לשלם קצבאות. בשנת 2019 פרסמה סדרת תחקירים על "בלוף המזון האורגני" והשימוש בו על מנת לנפח את מחירי המזון.

בשנת 2020 ערכה תחקיר במסגרתו תיעדה את פערי המחירים בין הפריפריה למרכז. ב-2021 חשפה פרתי שרשת שופרסל הפעילה אתר ייעודי למגזר החרדי בלבד בו נמכרו מוצרים בעשרות אחוזי הנחה לעומת האתר הרגיל. בעקבות החשיפה הוגשה תובענה ייצוגית נגד שופרסל. לאחר התחקיר, התקיים דיון בוועדת הכלכלה של הכנסת בהשתתפותה כחלק מהמאבק ביוקר המחיה במדינת ישראל<ref></ref>.

בספטמבר 2022 זכתה פרתי בפרס "אבירת יוקר המחיה" בוועידה השנתית ה-21 של הסתדרות העובדים הלאומית.

באפריל 2024 זכתה בתביעה שהגישה נגד מקדונלד'ס, אחרי שהשתמשו בשמה בפרסומת ללא רשותה.<ref></ref> 

== חיים אישיים ==
פרתי נשואה למיכאל ולהם בן. מתגוררת בתל אביב.
== קישורים חיצוניים ==
* 

== הערות שוליים ==

קטגוריה:עיתונאיות ישראליות
קטגוריה:עיתונאים ישראלים
קטגוריה:כתבים כלכליים ישראלים
קטגוריה:תל אביב-יפו: אישים
קטגוריה:בוגרי תיכון ע"ש דרסקי (עכו)
קטגוריה:בוגרות המכללה האקדמית עמק יזרעאל
קטגוריה:בוגרי המכללה האקדמית עמק יזרעאל
קטגוריה:סגל חברת החדשות
קטגוריה:ישראליות שנולדו ב-1988
קטגוריה:ישראלים שנולדו ב-1988
הניצוצות של מאור

הניצוצות של מאור היא סדרת הנפשה ישראלית לילדים, שהופקה במסגרת פרויקט "מהות החיים" של שרי אריסון, ונוצרה על ידי חיים אידיסיס, נועם משולם, צפריר קוחנובסקי ודני חיימוביץ'. הסדרה הופקה על ידי טי טי וי הפקות, והונפשה על ידי פיצ'י פויי הפקות אנימציה.

הסדרה, שעוקבת אחר גחליל בשם מאור המנהיג להקה של חיות המאונשות לתלמידי בית ספר, שודרה לראשונה בערוץ ג'טיקס בשנת 2008, ובמקביל הופצה באתר "מהות החיים". לסדרה הופקה עונה אחת הכוללת 21 פרקים באורך 15 דקות.

== תקציר העלילה ==
הסדרה מספרת על חוברת חיות המאונשות לתלמידי בית ספר, שיחד עם גחליל בשם מאור מקימים להקה. כשהם בלהקה, המשתתפים צריכים לתת ולקבל תשומת לב, להתייחס לכולם בצורה הדדית ולכבד את כולם - דבר שלא קל. במהלך הסדרה חברי הלהקה לומדים ערכים בנושא אהבה, אחראיות וכבוד לאחר. במהלך פרקי הסדרה יש שירים המבוצעים על ידי דמויות הסדרה.

הסדרה מלמדת את הצופים שהם צריכים לקבל את עצמם ולהכיר בחוזקות שלהם.

== דמויות ומדבבים ==
במאי הדיבוב של הסדרה היה קובי אשל.
* אסף חכמון - שוקי הטווס
* עפרון אטקין - אבא
* דור סרוגו - שמעון הצב
* שמחה ברבירו - מאור
* הגר ריש - מורה
* נורית בנאי קורן - אמא
* יותם סחייק - טומי
* נעמה אוזן - ללי
* ליאת הר לב - איזי
* אדם קנת - מיקס
* עמית טולדנו - ג'וני
* ספיר דרמון - אורה
* לורן סביר - גאיה
* אורלי קטן - דמויות שונות
* דור הרפז - דמויות שונות
* קובי אשל - דמויות שונות

== פסקול ==
פסקול הסדרה כולל עשרה שירים מקוריים המבוצעים על ידי דמויות הסדרה. על המוזיקה בסדרה היה אחראי עדי כהן.
# "כל אחד יחיד ומיוחד" (שיר הפתיחה)
# "בואו יחד נשיר את השיר"
# "להקשיב, להבין, לאהוב"
# "ניצוץ קטן ממך"
# "סירה בלב ים"
# "שלום כיתה א'"
# "התירוצים של ג'וני"
# "המקום הראשון"
# "קחו קצת רוק'נרול"
# "אנחנו אור גדול"

== קישורים חיצוניים ==
* 
* [https://soundcloud.com/eol-radio-inner-peace/sets/gyhpplxich4i שירי הסדרה], באתר "רדיו מהות החיים"
* [https://www.ttv.co.il/maors-sparks הניצוצות של מאור], באתר "טיטיוי הפקות"

== הערות שוליים ==

קטגוריה:סדרות הנפשה ישראליות
קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנות ה-2000
איגוד תעשיית ההקלטות הפורטוגזי

איגוד תעשיית ההקלטות הפורטוגזי (בשוודית: Associação Fonográfica Portuguesa) הידוע גם כ-AFP הוא ארגון המייצג את תעשיית הקלטות המוזיקה של פורטוגל. בין היתר, איגוד זה אחראי מאז שנת 1989, למצעדי הפזמונים הפועלים בפורטוגל, וכך גם למצעדי האלבומים. בנוסף לכך, מעניק הארגון תוארי זהב ופלטינה עבור אלבומים, ותוארי זהב, פלטינה עבור שירים.

איגוד תעשיית ההקלטות הפורטוגזי אוסף נתונים שונים הקשורים לעולם המוזיקה הפורטוגזי ושולט ב-95% מהשוק המוזיקלי של פורטוגל.

== מצעדים ==
כיום פועלים בפורטוגל שני מצעדים עיקריים:
* Top 50 Albums (מצעד 50 האלבומים)
* Top 50 Singles (מצעד 50 הסינגלים)

== הסמכות ==
לפני שנת 2008, נתוני ההסמכות של פורטוגל לא היו ידועים.

אלבומים
{| class="wikitable" style="text-align:center;"
|-
!תארים
! מאז 2008
! מאז 2011
|-
|זהב
| 10,000
| 7,500
|-
|פלטינה
| 20,000
| 15,000
|}

סינגלים
{| class="wikitable" style="text-align:center;"
|-
!תארים
! מאז 2011
|-
|זהב
| 10,000
|-
|פלטינה
| 20,000
|}

אלבומי וידאו
{| class="wikitable" style="text-align:center;"
|-
!תארים
! מאז 2008
|-
|זהב
| 4,000
|-
|פלטינה
| 8,000
|}

== קישורים חיצוניים ==

* 

== הערות שוליים ==

פורטוגל
קטגוריה:פורטוגל: תרבות
קרחון גוריצ'נה

קרחון גוריצ'נה (באנגלית: Gorichane Glacier; בבולגרית: ледник Горичане) הוא קרחון על האי בראבנט, בארכיפלג פאלמר שבאנטארקטיקה. 

אורכו של הקרחון 4.5 קילומטרים ורוחבו 1.7 קילומטרים. 

הקרחון ממוקם מזרחית - דרום-מזרחית לקרחון פאלילולה, דרומית מערבית לראשו של קרחון פארה, מערבית - צפון-מערבית לראשו של קרחון לאנק, צפונית מערבית לראשו של קרחון מאלפיגי, וצפונית לקרחון דז'ראסי. 

הקרחון מנקז את המדרונות המערביים של מרכזם של הרי סטריבוג, וזורם לכיוון דרום מערב, ונשפך אל מפרץ לנוסה, מזרחית לנקודת בייקאל. 

== היסטוריה ==
=== גילוי הקרחון ===
הקרחון מופה על ידי סקרים בריטיים שנערכו בשנים 1980 ו-2008.

=== מקור השם ===
הקרחון נקרא על שם הכפר גוריצ'נה שבצפון מזרח בולגריה.

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=19598&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון גוריצ'נה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.44030928051757,-64.19656301776365,13&?query=&?map_type=hybrid תצלום לוויין של אזור הקרחון, וסימון מיקום האתרים סביבו] באתר copernix

== הערות שוליים ==

קטגוריה:בולגריה באנטארקטיקה
גוריצ'נה
נבחרת צ'כיה בבייסבול

נבחרת צ'כיה בבייסבול (בצ'כית: Česká baseballová reprezentace) היא נבחרת הבייסבול לגברים המייצגת את צ'כיה בתחרויות בינלאומיות. 

==קישורים חיצוניים==
* 



==הערות שוליים==

צ'כיה
בייסבול
נבחרת סין בבייסבול

[[נשיא ארצות הברית ג'ורג' בוש עם נבחרת סין בבייסבול ונבחרת ארצות הברית בבייסבול באולימפיאדת בייג'ינג (2008)]]
נבחרת סין בבייסבול (בסינית: 中國國家棒球隊) היא נבחרת הבייסבול לגברים המייצגת את הרפובליקה העממית של סין בתחרויות בינלאומיות. 

==קישורים חיצוניים==

==הערות שוליים==

סין
בייסבול
נפרדנו כך (סדרת טלוויזיה)

נפרדנו כך (באנגלית: The Split) היא סדרת דרמה משפטית בריטית, שיצרה וכתבה אבי מורגן. שידור הבכורה של הסדרה בערוץ BBC One בממלכה המאוחדת היה ב-24 באפריל 2018. הסדרה הוזמנה באוגוסט 2016. העלילה עוקבת אחר חייהם של בני משפחת דפו, שהעסק המשפחתי שלהם עוסק במשפטי גירושים, פרט לבת הבכורה האנה (ניקולה ווקר) שעברה לעבוד בחברה יריבה בשם נובל והייל. לצדה של ווקר מככבים בסדרה סטיבן מנגן, פיונה באטן, אנאבל סקולי, ובארי אטסמה.

הפקת הסדרה החלה ביולי 2017 בלונדון. ב-13 בינואר ב-2017 הודיעה רשת SundanceTV שתשתתף בהפקת הסדרה יחד עם ה-BBC. כמו כן SundanceTV מחזיקה בזכויות השידור של הסדרה בארצות הברית. הסדרה בשלמותה יצאה על גבי DVD ב-4 ביוני 2018.

במאי 2018 הוזמנה עונה שנייה לסדרה, וההפקה החלה במרץ 2019. בעונה השנייה החברה של משפחת דפו מתמזגת לתוך חברת "נובל הייל דפו", ורוב השחקנים ממשיכים להופיע בסדרה. דונה אייר ובן ביילי סמית' הצטרפו לצוות השחקנים וגילמו זוג לקוחות מפורסמים של חברת עורכי הדין, ודמיאן מלוני מופיע בתפקיד טיילר דונהיו. הפרק הראשון של העונה השנייה שודר בממלכה המאוחדת בערוץ BBC One ב-11 בפברואר 2020. בארצות הברית שודרה הסדרה ב-Sundance TV החל מ-15 במאי 2020.

==צוות השחקנים==
===שחקנים ראשיים===
* ניקולה ווקר – האנה שטרן, עורכת דין לענייני גירושים שעובדת עבור נובל והייל.
* סטיבן מנגן – נייתן שטרן, בעלה של האנה, בריסטר.
* פיונה באטן – רוז דפו, אחותה הצעירה של האנה.
* אנאבל סקולי – נינה דפו, אחותה הצעירה של האנה, עורכת דין בחברה של משפחת דפו.
* בארי אטסמה – כריסטי קרמייקל, חבר לשעבר של האנה, גם הוא עובד בנובל והייל.
* סטיבן טומפקינסון – דייבי מקנזי, מיליונר שרוצה להתגרש מאשתו (עונה ראשונה).
* מירה סיאל – גולדי מקנזי, אשתו של דייבי, ומזכירה בחברה שבבעלותו (עונה ראשונה).
* אנתוני הד – אוסקר דפו, אביה של האנה, שעזב את הבית בילדותה (עונה ראשונה).
* דברה פינדלי – רות דפו, אמה של האנה, מנהלת את העסק המשפחתי.
* רודי דרמאלינגם – ג'יימס קאטלר, הארוס של רוז, ואחר כך בעלה.
* דונה אייר – פי הנסן, מגישת תוכנית טלוויזיה מפורסמת, שמתגרשת מבעלה (עונה שנייה).
* בן ביילי סמית' – ריצ'י הנסן, בעלה של פי (עונה שנייה).

===שחקני משנה===
* צ'קוודי איווג'י (Chukwudi Iwuji) – אלכס "זנדר" הייל, מנהל חברת נובל והייל.
* קובנה הולדברוק-סמית – גלן פיטר, הכומר שמנהל את טקס הנישואים של רוז וג'יימס (עונה ראשונה).
* מגי או'ניל – איוון דאצ'י, חברתה הטובה של גולדי, שמנהלת רומן עם בעלה דייבי (עונה ראשונה).
* ג'וזט סימון – מאיה, אשתו השנייה של אוסקר דפו (עונה ראשונה).
* מתיו ביינטון – רקס פופ, סטנדאפיסט.
* אליזבת רוברטס – ליב שטרן, בתם של האנה ונייתן.
* מולי קוון – טילי שטרן, בתם הצעירה של האנה ונייתן
* טובי אוליבר – ויני שטרן, בנם של האנה ונייתן.
* ברנוק או'קונור – סשה, החבר של ליב (עונה ראשונה).
* דמיאן מולוני – טיילר דונהיו, הארוס של זנדר (עונה שנייה).
* איאן מקאלהיני – פרופ' רוני, חבר של רות דפו (עונה שנייה).

==פרקים==

==קישורים חיצוניים==
* 

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה בריטיות
נבחרת בריטניה בבייסבול

נבחרת בריטניה בבייסבול (באנגלית: Great Britain national baseball team) היא נבחרת הבייסבול לגברים המייצגת את הממלכה המאוחדת בתחרויות בין־לאומיות.

==קישורים חיצוניים==
* 



==הערות שוליים==

בריטניה
בייסבול
נבחרת דרום אפריקה בבייסבול

נבחרת דרום אפריקה בבייסבול (באנגלית: South Africa national baseball team) היא נבחרת הבייסבול לגברים המייצגת את דרום אפריקה בתחרויות בינלאומיות. 

==קישורים חיצוניים==

* 

==הערות שוליים==

דרום אפריקה
בייסבול
נבחרת ברזיל בבייסבול

נבחרת ברזיל בבייסבול (בפורטוגזית: Seleção Brasileira de Beisebol) היא נבחרת הבייסבול לגברים המייצגת את ברזיל בתחרויות בינלאומיות. 

==קישורים חיצוניים==
* 



==הערות שוליים==

ברזיל
בייסבול
אילנית עלים

אילנית עלים או פילומדוזה (לא לבלבל עם צב קסדה אפריקני הקרוי באותו שם; שם מדעי: Phyllomedusa) הוא סוג של דו-חיים ממשפחת האילניתיים המצוי בטבע ביערות הגשם של אמריקה הדרומית והמרכזית מקוסטה ריקה עד ארגנטינה.

בני סוג זה בעלי הפרשה דמוית-שעווה על עורם, מה שעוזר להם להתגונן מקרני השמש ובאותה עת לייצר ויטמין D לעורם. הפרשה זו נמצאת בבלוטה ליד בטנם והם מושחים אותה בעזרת הרגליים האחוריות. העור מעט רעיל אך אפשר לייצר ממנו שומנים מועילים. צפרדעים אלה בינוניות בגודלן, בעלות עור ירוק ועיניים זהובות ובעלות גפיים ארוכות כמו של קופים. במקום לקפוץ עם רגליהן האחוריות הן מותחות את הגפיים ומגיעות לעלים רחוקים ואז נדבקות אליהם.

צפרדעים אלו אינן מטילות ביצים במים אלא תולות אותן על ענף בתוך עננת קצף שהן מייצרות. הראשנים הבוקעים נופלים הישר אל מקווה מים הטמון מתחת.

==מינים==

==קישורים חיצוניים==

==הערות שוליים==

קטגוריה:בעלי חיים שתוארו ב-1830
קטגוריה:פילומדוסיים
קטגוריה:טקסונים שתוארו בידי יוהאן גאורג ווגלר
לילה ספאז

ליילה ספאז (בערבית: ليلى سفاز; 1874–1944) הייתה זמרת ומלחינה תוניסאית-יהודייה שהפכה לידוענית בתחום מופעי קונצרט-בית קפה בתוניס בשנות העשרים של המאה ה-20. היא שרה מוזיקה בז'אנרים המאלוף והצ'ארקי.

==קורות חיים==
נולדה למשפחה יהודית-תוניסאית בשנת 1874 והפכה לפרפורמרית מפורסמת, השרה שירים בסגנון האנדלוסי הקלאסי באולם קונצרטים במחוז באב סוויקה בתוניס. בנוסף לביצועים שלה למוזיקה ממוסדת, המשיכה להלחין שירים בעצמה. היא גם זכורה כמי שסייעה בחינוכה המוזיקלי והכשרתה של אחייניתה המפורסמת, הזמרת והרקדנית חביבה מסיכה, אותה לימדה לשיר ולנגן בפסנתר.

המוזיקה של ספאז הוקלטה לראשונה בשנת 1910 על ידי חברת Gramophone, שהחלה להקליט זמרות יהודיות בתוניסיה. בקטלוג שלהם מופיעה ספאז עם שירים במאלוף ושירים מזרח-תיכוניים. בשנת 1929 הקליטה חברת פאת'ה-מרקוני את שיריה, כולל: "חביבי גאב", "ג'אני אל מרסול", ו "אימתא נרג'ע פיכ".

ככל שחלף הזמן, האחיות שמאמה הפכו פופולריות יותר ויותר, וספאז פרשה מהבמה והקדישה יותר ויותר זמן לאימון אחייניתה חביבה מסיכה, שגם היא זכתה לפופולריות רבה. זמרים יהודיים פופולריים נוספים מהתקופה כללו את בנאת שמאמה וא-שייח' אל-עפרית.

==קישורים חיצוניים==

==הערות שוליים==

קטגוריה:זמרות יהודיות תוניסאיות
קטגוריה:אומנים יהודים שפעלו בארצות ערב
קטגוריה:מלחינות יהודיות
קטגוריה:ילידות 1874
קטגוריה:אמנים יהודים הידועים בשם במה
קטגוריה:נפטרות ב-1944
אני אצבע את השלכת בירוק

אני אצבע את השלכת בירוק הוא פזמון שכתבה זמירה חן והלחין וביצע יורם ארבל, בליוויה של אלכסנדרה. 

השיר יצא לאור בשנת 1969, ונחשב לאחד השירים הישראלים הפופולארים ביותר בשנות השישים.

==רקע==
בשנת 1969 היה יורם ארבל שדרן רדיו בקול ישראל. לאחר ששב לישראל משהות מחוצה לה הקליט כמה שירים. הוא התערב עם עורך מצעד הפזמונים שיוכל להוציא שיר שיהיה להיט גדול, ולכן הוציא את השיר.

"אני אצבע את השלכת בירוק" זכה להצלחה. במצעד הפזמונים הישראלי השנתי של קול ישראל לשנת תשכ"ט (1969) דורג השיר במקום ה־16. השיר הגיע למקום הראשון במצעד הפזמונים העברי של גלי צה"ל ושם שהה ארבעה שבועות בראש.

ארבל הוציא בשנת 1972 את האלבום "טוב שאת כאן...", ובו נכלל השיר. היה זה אלבומו היחיד של ארבל, שנחשב לזמר של להיט אחד, שכן לאחר מכן הוא זנח את קריירת השירה, והחל בקריירת שדרנות ספורט.

באוסף הראשון בפרויקט "עבודה עברית", שראה אור בשנת 1998, ביצעה להקת פורטרט חידוש לשיר.

==קישורים חיצוניים==
* 
* [https://www.nli.org.il/he/items/NNL_MUSIC_AL997008900515005171/NLI לדף השיר] באתר הספרייה הלאומית

==הערות שוליים==

קטגוריה:שירי 1969
קטגוריה:סינגלים מ-1969
קטגוריה:דואטים
קטגוריה:שירים בעברית
קטגוריה:שירים על עצים
יאניק הות

יאניק הות (בגרמנית: Jannik Huth, נולד ב-15 באפריל 1994 בבאד קרויצנאך, גרמניה) הוא כדורגלן גרמני המשחק בפרייבורג מההבונדסליגה בעמדת השוער.

==קריירת מועדונים==
הות שיחק כנער במיינץ 05, והחל משנת 2013 החל להשתייך לקבוצת המילואים של המועדון. באוקטובר 2014 ערך הות את הבכורה שלו בקבוצת המילואים במשחק מול הולשטיין קיל, במסגרת הליגה הגרמנית השלישית. החל משנת 2015 החל הות להשתייך לסגל הקבוצה הבכירה של מיינץ, אך שימש בעיקר כשוער שני, ועד לשנת 2019 ערך שבע הופעות ליגה בלבד בקבוצה הבוגרת, כולן בעונת 2016/17, כשבמקביל, הוא ממשיך לשחק בעיקר בקבוצת המילואים. בינואר 2018 הושאל הות לספרטה רוטרדם מליגת העל ההולנדית, וערך בשורותיה 14 הופעות עד לסוף העונה, אך לא הצליח להושיע אותה מירידה לליגת המשנה. בקיץ 2018 חזר הות למיינץ, ובעונת 2018/19 המשיך לשמש כשוער שני בקבוצה, אך לא ערך הופעות ליגה נוספות.

בקיץ 2019 עבר הות לפאדרבורן 07, העולה החדשה לבונדסליגה, והפך מיד לשוער הראשון בקבוצה. בעונת 2019/20 הות ופאדרבורן נשרו בחזרה לבונדסליגה השנייה. הות נשאר בפאדרבורן ארבע עונות נוספות, שבהן הקבוצה סיימה לרוב במרכז הטבלה בבונדסליגה השנייה.

בקיץ 2024 חזר הות לבונדסליגה הראשונה, וחתם בפרייבורג.

==קריירה בינלאומית==
באוגוסט 2015 זומן הות לסגל נבחרת גרמניה בכדורגל עד גיל 21, בתור השוער המחליף של אודיסאס ולחודימוס, וערך בסך הכל שתי הופעות בשורות נבחרת זו. בקיץ 2016 זומן הות לסגל הנבחרת האולימפית לאולימפיאדת ריו דה ז'ניירו (2016), אך לא ערך בה הופעות. עם זאת, הות זכה עם הנבחרת במדליית כסף לאחר הפסד במשחק הגמר לברזיל.

==תארים==
עם נבחרת גרמניה האולימפית:
* אולימפיאדת ריו דה ז'ניירו (2016): מדליית כסף

== קישורים חיצוניים ==

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני מיינץ 05
קטגוריה:כדורגלני ספרטה רוטרדם
קטגוריה:כדורגלני פאדרבורן 07
קטגוריה:כדורגלני פרייבורג
קטגוריה:גרמנים שנולדו ב-1994
קטגוריה:כדורגלנים גרמנים באולימפיאדת ריו דה ז'ניירו (2016)
קטגוריה:זוכי מדליית כסף אולימפית גרמנים: כדורגל
לאקי דאק: ברווז בר מזל

לאקי דאק: ברווז בר מזל (באנגלית: Lucky Duck) הוא סרט טלוויזיה אמריקאי-קנדי מוזיקלי בהנפשה ממוחשבת לילדים, מסוגת קומדיה והרפתקאות, אשר הופק על ידי Nelvana בשיתוף ערוץ דיסני ג'וניור, בו הוא שודר ברחבי העולם. עלילת הסרט, אשר נכתב על ידי מייקל ג' שטרן ובוים על ידי דון קים, עוקבת אחר לאקי דאק, ברווז גומי פגום המתאחד עם צעצועים שונים בשביל למצוא בית חם ואוהב.

הקרנת הבכורה של הסרט הייתה בארצות הברית בערוץ דיסני ג'וניור ב-20 ביוני 2014. בישראל הסרט שודר לראשונה בדיבוב לעברית בערוץ דיסני ג'וניור ב-29 באוגוסט 2014, במסגרת ספיישל סיום החופש הגדול, כאשר לפניו שודר פרק חדש מהסדרה "מועדון החברים של מיקי מאוס" ואחריו שודר הסרט "סינדרלה". אורך הסרט הוא כ-43 דקות.

== תקציר העלילה ==
לאקי דאק הוא ברווז גומי פגום שיוצר במפעל צעצועים, ולכן יועד להשלכה במקום לשליחה לחנות. לשמחתו, לאקי דאק מצא את עצמו בספינת הובלה. לפתע, בעקבות סופה, לאקי דאק נזרק מהספינה יחד עם פלו, היפופוטמית צעצוע, וסנאפ, צב צעצוע. החברים מחליטים לצאת להרפתקה ולמצוא בית חם ואוהב. במהלך הסרט מושרים שישה שירים מקוריים על ידי הדמויות.

== מדבבים ==
הדיבוב העברי בוים על ידי תמי ברק, והופק על ידי גלי נשר.
{| class="wikitable plainrowheaders" style="text-align:center;"
!תפקיד
!מדבב/ת באנגלית
!מדבב/ת בעברית
|-
|לאקי
|כריסטיאן בורל
|חובי סטאר
|-
|סנאפ
|טום קוואנו
|סער בדישי
|-
|פלו
|מייגן הילטי
|קטי כהן
|-
|כריש-צעצוע
|מילטון בארנס
| rowspan="2" |צביקה פורמן
|-
|בוב בובלי
|ריצ'רד בינסלי
|-
|דני
|גייג' מונרו
|לורן סביר
|-
|קפטן צ'ייס
|דן צ'אמרוי
|מולי שולמן
|-
|ווינגו
|רוברט טינקלר
|דור סרוגו
|-
|כתבת חדשות
|לינדה באלנטין
|
|-
|קולות דולפינים
| colspan="2" |ג'וזף מוטיקי, דניס אוליבר
|}
בנוסף דיבבו בדיבוב העברי גלעד שמואלי, הדר שחף-מעיין, ערן מור ותמי ברק.

== הפקה ==
סרט הטלוויזיה הוכרז לראשונה באוקטובר 2013, כאשר נודע שיהיה בהנפשה ממוחשבת בהפקת Nelvana בשיתוף ערוץ דיסני ג'וניור, בו הוא ישודר ברחבי הועלם בקיץ 2014 כשהוא נחשב ל"סרט המקורי הראשון אי פעם" שלו. עוד נודע שאת הסרט יביים דון קים, יכתוב מייקל ג' שטרן, יפיקו בפועל איירין וייבל וקולין בוהם וילחינו פרדריק וידמן, וויליאם ו. מלפדה וריק גארסיה. במאי 2014 הוכרז תאריך הבכורה של הסרט, 20 ביוני 2014, כאשר פורסם שידבבו בו כריסטיאן בורל, מייגן הילטי וטום קוואנו ושיופיעו בו שישה שירים מקוריים. מאז שידור הסרט במקור הוא שודר בערוצי דיסני ג'וניור ברחבי העולם בדיבובים שונים, ביניהם דיסני ג'וניור ישראל בדיבוב לעברית ב-29 באוגוסט 2014. הסרט והשירים שבו תורגמו לעברית על ידי חובי סטאר, אשר דיבב גם את הדמות הראשית, לאקי.

== קישורים חיצוניים ==

* 

== הערות שוליים ==

קטגוריה:סרטי טלוויזיה אמריקאיים
קטגוריה:דיסני ג'וניור
קטגוריה:סרטי 2014
קטגוריה:סרטים באנגלית
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי הנפשה קנדיים
קטגוריה:סרטים מוזיקליים אמריקאיים
קטגוריה:סרטי הנפשה מוזיקליים
קטגוריה:סרטי קומדיה אמריקאיים
קטגוריה:סרטי קומדיה מונפשים
קטגוריה:סרטי הרפתקאות אמריקאיים
קטגוריה:סרטי ילדים
אנדריי ולדימירוביץ' פאנין

אנדריי ולדימירוביץ' פאנין (ברוסית: Андре́й Влади́мирович Па́нин; 28 במאי 1962 – 7 במרץ 2013) היה שחקן קולנוע וטלוויזיה ובמאי רוסי. זכה בפרס ניקה.

== ביוגרפיה ==
=== ראשית חייו ===
פאנין נולד ב-28 במאי 1962 בנובוסיבירסק, ברית המועצות; בנם של אגנסה ברזובסקי ודמיטרי אלכסנדרוביץ' פאנין. שנתיים אחר כך המשפחה עברה לצ'ליאבינסק ואז, כאשר אנדריי הגיע לגיל שש המשפחה עברה לקמרובו, שם התגורר 16 שנה.

=== קריירת משחק ===
פאנין היה ידוע היטב בזכות תפקידו בסדרת הלהיט הבלשית "קאמנסקאיה". בשנת 2000, לוהק לתפקידים ראשיים בסרטו של ואלרי אחאדוב "אל תפגע בנשים" ובסרטו של פאבל לונגין "החתונה", כן כיכב במותחן הפעולה "24 שעות", בבימויו של אלכסנדר ארטנסיאן. הוא זכה בפרס השחקן הטוב ביותר בפסטיבל הסרטים גולדן ראם על חלקו בסרט "החתונה". הופעת המסך הראשונה שלו הייתה בסרט "דרך הישא", אך דווקא הופעותיו בסרט "אמא, אל תבכי" של הבמאי מקסים פז'מסקי והסרט "אמא" של דניס יבסטיינייב הם שהביאו לשחקן את הפרסום הגדול.

לפני שזכה להיות מלוהק למיטב סרטי הקולנוע בארצו, הוא היה שחקן במה בתיאטרון מינוסינסקי, שם עבד לאחר שסיים את לימודיו במכון התרבות בקמרובו. אף על פי שתכנן בתחילה ללמוד בבית ספר קולינרי, פאנין המשיך לקדם את השכלתו בתחום המשחק והוא סיים במוסקבה את לימודיו במסגרת התיאטרון האומנותי MKhAT ב-1991 והחל לעבוד בתיאטרון זה עם אשתו, נטליה רוגוז'ינה. עבודתו הבימתית כוללת הופעות ב"שלוש אחיות", "האביר האומלל", "נישואין", "מספר קטלני" והפקה פרטית בשם "החורף". פאנין השתתף לעיתים קרובות בהפקות של אולג טבקוב.

=== חיים אישיים ===
פאנין התגורר במוסקבה, רוסיה עם אשתו, נטליה רוגוז'קינה. הוא נמצא ללא רוח חיים בדירתו ב-7 במרץ 2013, שרוע על הרצפה עם פציעת ראש. עד היום לא ידועה סיבת מותו וההשערה כי היא החליק ונפל על ראשו, אך יש טוענים שנפצע במהלך שוד שהשתבש בדירתו.

== פילמוגרפיה נבחרת ==

== קישורים חיצוניים ==

* 

== הערות שוליים ==

קטגוריה:רוסיה: מקרי רצח בלתי מפוענחים
קטגוריה:במאי קולנוע רוסים
קטגוריה:זוכי פרס ניקה
קטגוריה:שחקני קולנוע וטלוויזיה רוסים
קטגוריה:אישים הקבורים בבית העלמין טרויקורובסקויה
קטגוריה:רוסים שנולדו ב-1962
קטגוריה:רוסים שנפטרו ב-2013
קרלוס רוסינקראנץ

קרלוס רוסינקראנץ (בספרדית: Carlos Rosenkrantz; נולד ב-28 באוקטובר 1958) הוא עורך דין ארגנטינאי. הוא שופט בבית המשפט העליון של ארגנטינה מאז אוגוסט 2016, והחל מאוקטובר 2018 הוא מכהן כנשיאו.

היה הרקטור של אוניברסיטת סן אנדרוס.

== ביוגרפיה ==

רוסינקראנץ נולד בבואנוס איירס, שבארגנטינה. אביו היה יהודי מפולין ואמו הייתה מורה נוצרייה.

הוא למד משפטים באוניברסיטת בואנוס איירס ואחר כך בארצות הברית הודות לתוכנית מלגת פולברייט.

== קישורים חיצוניים ==

* [http://www.jus.gob.ar/media/3125394/c.v._dr._rosenkrantz.pdf קורות חיים של קרלוס רוסינקראנץ], באתר בית המשפט העליון של ארגנטינה 

== הערות שוליים ==

קטגוריה:בואנוס איירס: אישים
קטגוריה:עורכי דין ארגנטינאים
קטגוריה:נשיאי בתי משפט עליונים
קטגוריה:ארגנטינה: חוק ומשפט
קטגוריה:ארגנטינאים שנולדו ב-1958
Now & Forever

Now & Forever (בעברית: עכשיו & לנצח) הוא אלבום האולפן התשיעי של הזמרת-יוצרת הבריטית קים ויילד. האלבום יצא לאור ב-30 באוקטובר 1995, על ידי חברת התקליטים MCA רקורדס. כמו כן, מתוך האלבום יצאו שני סינגלים.

האלבום הגיע למקום ה-37 במצעד האלבומים של שווייץ.

== רקע והוצאה ==
לאחר שהוציאה שלושה אלבומים רצופים בסגנון הפופ, החליטה קים ויילד שהגיעה העת ליצור אלבום בו יהיה יחס גם לסוגת הרית'ם אנד בלוז. מפיק האלבום נשאר ריקי ויילד, אך יחד איתו היו הפקות משניות שנעשו על ידי סי.ג'יי. מקינטוש וסיריוס רופ.

הרצועה הפותחת באלבום היא "Breakin 'Away", אשר מכיל בתוכו את סגנון הדאנס. הרצועות "C'mon Love Me", "" ו-"You're All I Wanna Do" מכילות בתוכן את סגנון הרית'ם אנד בלוז. האלבום זכה לאהדה מינורית מצד מעריציה של ויילד, וזאת בעקבות שינוי הסגנון המוזיקלי שלה. אלבום זה היה הראשון של ויילד אשר לא הצליח להיכנס אל מצעד האלבומים הבריטי, תוך שרדיו וואן סירבו לנגן בתחנה שלהם את "Breakin 'Away", שיצא כסינגל הראשון מתוך האלבום. מנגד, טענו מבקרי מוזיקה שונים כי הצעד של ויילד לשנות בפתאומיות את הסגנון המוזיקלי שלה מצביע על נועזות מצידה. האמנית צ'אקה קאן, הייתה אחת מהשראותיה של ויילד לאלבום.

מבחינה לירית, השירים הם קצביים מאוד ("Sweet Inspiration", "", "") או על גבול השקטים ("", ""). מתוך האלבום יצאו שני סינגלים: "Breakin 'Away", ו-"This I Swear". בחירה זו הייתה שגויה בעיניי רבים, שכן ישנן רצועות טובות ואהודות בהרבה מן השתיים הללו. הרצועה "Heaven" עברה שתי הפקות מוזיקליות שונות, ועזרה למכירותיו של האלבום.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי קים ויילד
קטגוריה:אלבומי חברת MCA רקורדס
יחסי מולדובה–קטר

יחסי מולדובה–קטר הם היחסים הדיפלומטיים הרשמיים שבין רפובליקת מולדובה לבין מדינת קטר.

== היסטוריה ==
היחסים הדיפלומטיים הרשמיים שבין רפובליקת מולדובה לבין מדינת קטר הם יחסים דיפלומטיים מלאים. היחסים שבין שתי המדינות כוננו ב-13 ביוני 1997. בפברואר 2000 ביקר בקטר שר החוץ של מולדובה בביקור רשמי ונפגש עם בכירים רמי דרג קטרים שונים.

ב-10 בדצמבר עד 14 בדצמבר 2012 ביקר ראש ממשלת מולדובה ולדימיר פילאט בקטר יחד עם פמלייתו ונפגש עם בכירים קטרים. בין המדינות נחתמו הסכמים רבים בנושאים שונים כגון: תרבות, חינוך, כלכלה, אנרגיה, טכנולוגיה, שירותי אוויר, פוליטיקה, מדע ועוד.

== נציגויות דיפלומטיות ==
* קטר מיוצגת במולדובה בדרג השגרירות באמצעות שגרירות רשמית שהיא מחזיקה בקישינב, בירת המדינה.
* מולדובה מיוצגת בקטר בדרג השגרירות באמצעות שגרירות רשמית שהיא מחזיקה בדוחה, בירת המדינה.

== קישורים חיצוניים ==
* [https://www.mfa.gov.md/ro/content/statul-qatar-0 Statul Qatar], אתר משרד החוץ של מולדובה

== הערות שוליים ==
טומה פירס

טומה פירס (בפורטוגזית: Tomé Pires; 1465? – 1524 או 1540) היה מרפא פורטוגזי מליסבון שבילה בשנים 1512 עד 1515 במלאקה מיד לאחר הכיבוש הפורטוגזי, בתקופה שהאירופאים הגיעו לראשונה לדרום מזרח אסיה. לאחר התנסויותיו הקשות בהודו ובמזרח, הוא עמד בראש השגרירות הרשמית הראשונה של אומה אירופאית בסין (לקיסר ג'נגדה הסיני, בתקופת שושלת מינג), שם נפטר.

פירס היה מרפא של אפונסו, נסיך פורטוגל, בנו של המלך ז'ואאו השני מפורטוגל. הוא נסע להודו בשנת 1511, השקיע כספו ביבוא סמים ותבלינים,הסחורות המזרחיות האלה היו מרכיב חשוב במה שמכונה דרך התבלינים. במלאקה ובקוצ'ין הוא אסף מידע על האזור המלאי-אינדונזי וביקר באופן אישי בג'אווה, סומטרה ומאלוקו.

== סומה אוריינטל ==
על מסעותיו המאליים-אינדונזיים הוא כתב ספר, המהווה ציון דרך חשוב על תולדות הסחר באסיה. הוא כתב את הספר במלאקה ובהודו בין השנים 1512 - 1515, והשלים אותו לפני מותו של אפונסו דה אלבוקרקי (דצמבר 1515).

זהו התיאור האירופי הראשון של הארכיפלג המלאי והתיאור העתיק והנרחב ביותר של המזרח הפורטוגזי. זהו אוסף של מגוון רחב של מידע: היסטורי, גאוגרפי, אתנוגרפי, בוטני, כלכלי, מסחרי וכו', כולל מטבעות, משקולות ומידות. פירס הקפיד לחקור את דיוק המידע שנאסף מסוחרים, מלחים ואחרים איתם היה בקשר. למרות הכתיבה הסבוכה שלו, ספרו עדיף על ספרים של פורטוגזים אחרים מאותה תקופה. הספר נכתב כדו"ח למלך מנואל מפורטוגל, ואולי גם כמילוי התחייבות שנתן לפני שעזב את ליסבון, הספר נחשב לאחד המקורות הראשוניים החשובים ביותר ללימוד הגאוגרפיה והסחר באיי במזרח באותה תקופה, כולל אחד המקורות החשובים ביותר לחקר האסלאם בן זמננו באינדונזיה. אף על פי שלא ניתן לראות בו מקור נקי לחלוטין מאי-דיוקים בפרטים מסוימים, הוא מתחבר להפליא עם עדויות מזמנו. מתחרה איתו כמקור רק ספרו הידוע יותר של דוארטה ברבוסה, ומאוחר יותר גרסיה דה אורטה.

הסומה אוריינטל, שלא פורסם ונחשב שאבד, נמצא בארכיון ב 1944, כולל התיאור הראשון בכתב של 'איי התבלין' של בנדה במאלוקו, האיים שמשכו את האירופאיים לראשונה לאינדונזיה. גם ארבעה מכתבים שנכתבו על ידי פירס שרדו, ויש התייחסויות אל ספרו על ידי בני זמנו, כולל מכתב אלבוקרקי למלך, 30 בנובמבר 1513.

פירס הזכיר בכתב ידו כמה ערים טמיליות בציילון בהן ביקר במסעותיו כולל קאלי, ניגומבו, סלבאו וטנווארקה.

== שגריר בסין 1516 ==
בשנת 1516 נסע טומה פירס לקנטון (גואנגז'ואו) בצי של פרנאו פירס אנדראדה, שמטרתו הייתה לפתוח שגרירות מטעם המלך מנואל הראשון אצל הקיסר ג'נגהד בסין. עם זאת, הוא מעולם לא התקבל על ידי הקיסר, עקב מספר כישלונות, כולל חשדם של הסינים. כמו כן האשמות שתלו בו, אנשי הסולטאן המודח מחמוד שאה לאחר כיבוש מלאקה על ידי הפורטוגלים בשנת 1511. השגרירות הותקפה, וחלק מהמשרתים בה נהרג. הדבר פתח שלושה עשורים של רדיפת הפורטוגזים בסין. אומרים כי טומה פירס מת ממחלה בשנת 1524 בסין. אם כי ישנה השערה שהוא חי עד שנת 1540 בג'יאנגזו, ללא אישור לעזוב את סין.

זו הייתה השגרירות הרשמית הראשונה של מדינה אירופאית בסין לאחר שג'ובאני דה-מריניולי נשלח כשגריר על ידי האפיפיור (בבייג'ינג בין השנים 1342 - 1345).

==לקריאה נוספת==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מגלי ארצות
קטגוריה:דיפלומטים
קטגוריה:אישים שחיו במאה ה-15
קטגוריה:אישים שחיו במאה ה-16
אוסקר קלמן

בלה ברטוק טירת הנסיך כחול הזקן]]
אוסקר קלמן (בהונגרית: Kálmán Oszkár, קישסנטפטר, 19 ביוני 1887 – בודפשט, 17 בנובמבר 1971) היה זמר אופרה (בס) הונגרי-יהודי. שמו חי כיום בתולדות האופרה ההונגרית בעיקר כ"כחול הזקן" הראשון באופרה טירת הנסיך כחול הזקן של בלה בארטוק.

== ביוגרפיה ==
פלקט לאופרה [[טירת הנסיך כחול הזקן של בלה ברטוק|טקסט=]]
קברו של אוסקר קלמן ושל אשתו אולגה גרינוואלד ב[[בית הקברות היהודי ברחוב קוזמה]]
קלמן נולד במשפחה יהודית וסיים את לימודיו בתיכון עם תעודת בגרות, עבד כפקיד בעיר לוגוש, למד מוזיקה באופן פרטי ושר במקהלה מקומית. לימים הוא למד פיתוח קול במינכן. לאחר תקופת ניסיון התקבל לבית האופרה של בודפשט בשנת 1913. הוא הופיע לראשונה בתור "רוח הרפאים של אבי המלט" (תומאס: המלט), אך תפקידו העיקרי הראשון היה ב־14 במאי 1914 כסארסטרו (מוצרט: חליל הקסם ).

בשנת 1918 הייתה הפרמיירה הראשונה והמפורסמת של ברטוק ב-24 במאי, לשביעות רצונו המלאה של המלחין, אך הקהל קיבל את היצירה החדשה בצורה תמוהה ולא הבין אותה. בשנת 1927 אוטו קלמפרר חתם איתו חוזה בבית האופרה של ברלין הקרולאופר. הוא השתתף גם שם בבכורות אחדות, למשל האופרה של פאול הינדמית (8 ביוני 1929). בסתיו 1929 חזר לאופרה של בודפשט, שם נשאר עד 1940, עד החוק היהודי השני. לאחר מכן הוא יכול היה להופיע רק בפני קהל יהודי בתיאטרון גולדמארק במסגרת הפעילות האמנותית של אומיקה - ההתאחדות הלאומית היהודית-הונגרית לחינוך.

משנת 1945 ועד פרישתו לגמלאות בשנת 1954 הוא הפך שוב לזמר בית האופרה. הוא הופיע בקונצרטים ובאורטוריות כמעט כל שבוע במשך עשרות שנים. הוא גם שיחק הרבה כזמר. הוא הציג את "המנגינות המאוחרות" של זולטאן קודאי ב־7 במאי 1918 (עם ברטוק ליד פסנתר). בתור זמר אופרה ואורטוריות הוא הופיע בערים רבות בגרמניה ובפראג.

הוא נטמן בחלקת האמנים בבית הקברות היהודי ברחוב קוזמה.

== תפקידיו ==

== פרסים והוקרה ==
* 1946 - חבר לנצח של בית האופרה של בודפשט
* 1954 - עיטור העבודה הסוציאליסטית

== ספרות ==
* Ádám Tünde: Kálmán Oszkár emlékére = Opera-Világ 2011. szeptember 19.
* Füzes Róbert: Színház az árnyékban. H. n., 1990. Ko-Libri K. 
* Gábor István: A BHZ-tól az ÁHZ-ig. Budapest, 1984. Zeneműkiadó. 
* Kertész Iván: Az Operaház örökös tagjai: Kálmán Oszkár = Operaélet 6. évf. (1997) 3. sz. 18–20. l.
* [http://omike.hu/omike/muveszek/kalman-oszkar/383 על אוסקר קלמן בעמוד של אומיקה] Adatlapja az OMIKE oldalán

== קישורים חיצוניים ==

* 

== הערות שוליים ==

קטגוריה:יהודים הונגרים
קטגוריה:הונגרים חברי הבונים החופשיים
קטגוריה:זמרי אופרה יהודים
קטגוריה:זמרי אופרה יהודים הונגרים
קטגוריה:משתתפי פעילות האומנות אומיקה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1887
קטגוריה:הונגרים שנפטרו ב-1971
תותים

"תותים" הוא שיר שכתב זאב נחמה, הלחינו נחמה ותמיר קליסקי, וביצעה להקת אתניX. השיר יצא לאור בשנת 1992.

== רקע ==
השיר נכלל באלבום יללת תן שהוציאה הלהקה, והיה ללהיט הבולט ביותר ממנו. במצעד הפזמונים העברי השנתי של רשת ג' לשנת תשנ"ב (1992) דורג השיר במקום השני. "אתניקס" זכתה גם בתואר "להקת השנה" במצעד זה.

השיר עוסק במערכת יחסים בין גבר ואשה אגב שימוש במונחים מן העולם הצבאי. הבעיות ביחסיהם באות לידי ביטוי במושגים מעולם זה. בפזמון הדובר קורא לקנות תותים במקום מכונות של מלחמה. בריאיון לעיתון ידיעות אחרונות במהלך מבצע צוק איתן סיפר זאב נחמה על ההחלטה לשיר שירי תקווה, במחאה שהיא "הפוך על הפוך". עוד צוטט נחמה בראיון: "המסקנה הכי גדולה שיצאתי ממנה משירותי הצבאי הייתה פשוט להגיד, 'בוא נקנה תותים במקום עוד מכונות של מלחמה'".
השיר מורכב מקטע שיר שנחמה כתב בגיל 15 בשם "בוקר טוב לך, גברת רולף", כשחזר ארצה מלונדון. המשך השיר מבוסס על המאבק המשפטי בסרט מלחמת רוז ברוז, בהקבלה ל.

== השיר בספרי תווים ==
* האוסף של אתניX, מרכז מידע ישיר, 1995. 
* יוסף צוקר (עורך), שירים לחברים: עיבודים קלים לשירים אהובים, עמ' 42, אור-תו, 1997. 
* דן אלמגור, אפי נצר (עורכים), שירים לאוהבים לשיר, עמ' 186, הד ארצי, 1999. 

== קישורים חיצוניים ==
* [https://mshironet.mako.co.il/artist?type=lyrics&lang=1&prfid=176&wrkid=3161 מילות השיר], באתר שירונט
* 
* [https://www.nli.org.il/he/items/NNL_MUSIC_AL990050595220205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1992
קטגוריה:סינגלים מ-1992
קטגוריה:שירי אתניX
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קטגוריה:שירים שהולחנו על ידי תמיר קליסקי
קטגוריה:שירים נגד מלחמה
קטגוריה:שירים על צמחים
קטגוריה:סינגלים בהוצאת הליקון
פאיירה

איור של הטטרה הערפדית
פאיירה, טטרה שנחרבית או טטרה ערפדית (שם מדעי: Hydrolycus scomberoides) הוא מין של דג מים מתוקים מהמשפחה טטרות ערפדיות שבסדרת החריתאים. דג זה מצוי בטבע באגן האמזונאס שבאמריקה הדרומית. זהו מין אחד מבין ארבעה מינים בסוג Hydrolycus והראשון שסווג, כבר בידי ז'ורז' קיוויה ב-1819.
== מאפיינים ==
דג זה מגיע לאורך 30 ס"מ ולעיתים עד 51 ס"מ. פרטים גדולים במיוחד הגיעו לאורך 1.15 מטר ולמשקל 17.5 ק"ג, אך נראה שמדובר בבלבול עם המין הקרוב Hydrolycus armatus. הטטרה הערפדית בעלת גוונים כסופים, בטן לבנה, כתם שחור מאחורי הזימים וסנפיר גב שחור והיא מזוהה בעיקר בזכות הניבים הארוכים שאורכם 10–15 ס"מ וצומחים מהלסת התחתונה שלה ופונים מעלה. העיניים גם גדולות ביותר ומשוות לה מראה מאיים. עם זאת היא אינה קטלנית לאדם ולא תתקוף ללא התגרות, רק דייגים שמוציאים אותה בחכה מותקפים.

הפאיירה משוטטת במימי האמזונאס ושם נעה במהירות אחרי דגים אחרים שהיא תופסת במלתעותיה, לרבות דגי פיראניה. הניבים המחודדים עוזרים לה לקרוע את הקורבן לחתיכות.

במקומות מסוימים מגדלים אותה באקווריום, אך רצוי לשים אותה לצד מינים דומים לה בגודלם, שאינם נחשבים עבורה לטרף.<ref name=seriuslyfish>SeriouslyFish: [http://www.seriouslyfish.com/species/hydrolycus-scomberoides/ Hydrolycus scomberoides.] Retrieved 31 October 2015.</ref>

==קישורים חיצוניים==

==הערות שוליים==

קטגוריה:חריתאים
קטגוריה:בעלי חיים שתוארו ב-1819
קטגוריה:טקסונים שתוארו בידי ז'ורז' קיווייה
קטגוריה:ברזיל: דגי מים מתוקים
קטגוריה:ונצואלה: דגי מים מתוקים
DFSK סדרת C

DFSK C35, C36, C37 הם סדרות של כלי רכב המוגדרים כמסחריות ו-מיניוואנים מתוצרת יצרנית הרכב הסינית Dongfeng Sokon (DFSK) , (שם נוסף: Dongfeng Xiaokang, בסינית: 东风小康) אשר מיוצרים משנת 2009 ועד היום בסין.

יצרנית הרכב הסיני Dongfeng Sokon (DFSK) נוצרה כתוצאה משותפות (joint venture) בין "Dongfeng Motor Corporation" וחברת "Dongfeng and Chongqing Sokon Industry Group Co Ltd", מתאריך 27 ביוני 2003.

==תצורות==
* מסחריות.
* מיניוואן.

===דגמים===
* "C35" - מסחרית, יוצרה בין השנים 2012–2015, בתצורות ישיבה: 2 מושבים, 5 מושבים.
* "C36" - מיניוואן.
* "C37" - מיניוואן.

בשנת 2018 החל ייצור הדגמים עם מצברים במקום מנוע בנזין.

== C37 ==
"C37" של דונגפנג שיאוקאנג הוא דגם חדש עם תצורה נוחה בהשוואה לדגם הקלאסי ועלותו גבוהה יותר ב-1,000 יואן. הדגם החדש נוקט באותו סגנון במראה החיצוני והפנימי של הרכב.

גודל הגוף הוא: 4500 * 1680 * 2000/3050 מ"מ, הוא משתמש בעיצוב דלתות הזזה חד-צדדיות, ומספק מגוון פריסות מושב 5/7. מצויד במערכת חשמל 1.5L + 5MT, הוא יכול להפיק 112 כ"ס. 

המתלים הקדמיים וקפיץ העלה האחורי הם בעלי ביצועי נשיאה טובים יותר. כולל כוונון חשמלי חיצוני למראה האחורית, מפתח שלט רחוק, חיישן רוורס, מערכת הדמיה אחורית, מושבי עור, מסך שליטה מרכזי בגודל 8 אינץ' ונעילה מרכזית.

המכונית לא מצוידת בכריות אוויר, וכן מצוידת במערכות בטיחות אקטיבית של ABS + EBD.

===נתונים כליים של C37===

* 5 דלתות.
* תצורות ישיבה: 2+2+3, 2+2+2+3, 2+3+3+2.
* מנוע קדמי.
* מנוע בנזין.
* 5 רמות גימור.
* קיבולת מכל דלק - 40 ליטר.
* צמיגים: קדמיים: 175/70 R14, אחוריים: 185 R14LT.
* מחיר היחידה נע בין 46,900–59,800 רנמינבי (ספטמבר 2009, בסין).

==תמונות==
<gallery mode="packed" heights="150">
קובץ:Sokon C37 001.jpg | דגם Sokon C37 
קובץ:Sokon C37 002.jpg | דגם Sokon C37 
קובץ:Dongfeng Sokon C37 China 2014-04-16.jpg | דגם Sokon C37 
</gallery>

== קישורים חיצוניים ==

* 
* 
* 

==הערות שוליים==

קטגוריה:דגמי מכוניות שהושקו ב-2009
קטגוריה:מכוניות מסחריות
קטגוריה:מיניוואנים
קטגוריה:כלי רכב המיוצרים בסין
יחסי אלג'יריה–הוותיקן

יחסי אלג'יריה–הוותיקן הם היחסים הדיפלומטיים בין הרפובליקה האלג'יראית הדמוקרטית העממית ובין קריית הוותיקן.

הייתה בעבר ובעיקר בראשית המאה ה-21 מתיחות בין שתי המדינות על רקע ביקורת מצד הוותיקן על אלג'יריה וההגבלות שהוטלו על קתולים באלג'יריה

== עצמאות אלג'יריה ==
במהלך מלחמת העצמאות של אלג'יריה בין השנים 1954–1962, קריית הוותיקן קיבלה את הכיבוש הצרפתי באלג'יריה ולא התבטאה בעד עצמאות אלג'יריה, על אף בקשותיהם של המורדים שזו תסייע במאמצי התיווך.

לאחר קבלת העצמאות עזבו רבים מהמתיישבים הצרפתים את המדינה. עם זאת, שמרה אלג'יריה על קשרים הדוקים עם צרפת והכס הקדוש, ואפשרה לכמרים הקתולים להמשיך ולשרת את הקתולים שהתגוררו במדינה.

== יחסים רשמיים ==
אף על פי שהאסלאם היא הדת הרשמית של אלג'יריה, הכס הקדוש שמר על יחסים טובים עם שלטונותיה, שביקשו להבדיל בין הדת הקתולית המותרת עם הגבלות מסוימות לבין הכתות האוונגליסטיות שאסורות במדינה. עם זאת, מאז שנכנס לתוקף חוק בשנת 2006 הוגבל חופש הפולחן ויותר מתריסר כנסיות קתוליות נסגרו ונאסרו מספר כמרים כחלק מההוראות החדשות שקבעו יישום מחמיר יותר של החוק האיסלאמי.
=== כיום ===
בשנת 1996 נרצחו שבעה נזירים בידי פעילים איסלאמיסטים קיצוניים. זמן מה לאחר מכן נרצח בישוף צרפתי בעקבות פצצה שהוטמנה בביתו. בספטמבר 1997 פרסמה קריית הוותיקן הודעת ביקורת נוקבת על התמודדות הממשלה עם המשבר, ובה נאמר כי "זמן רב מדי הקהילה הבינלאומית מסתכלת במנותק על הטרגדיה המדממת באופן שיטתי". ב-8 בינואר 1998 העיתון היומי של הוותיקן קרא לקהילה הבינלאומית לשים סוף ל"רצח העם" באלג'יריה.

באפריל 2005, בהלוויית יוחנן פאולוס השני השתתף נשיא אלג'יריה, עבד אל-עזיז בוטפליקה.

בעקבות דבריו של האפיפיור בנדיקטוס השישה עשר ב-12 בספטמבר 2006 שהתפרשו כפוגעניים כלפי האסלאם, דרש שר החוץ של אלג'יריה הבהרות מהוותיקן.

==קישורים חיצוניים==

== הערות שוליים ==
לואיס קפלדי

לואיס מארק קפלדי (באנגלית: Lewis Marc Capaldi; נולד ב-7 באוקטובר 1996) הוא זמר-יוצר סקוטי.

קפלדי היה מועמד לפרס "תגלית השנה" בטקס פרסי ה-BRITS לשנת 2019, והסינגל שלו, "Someone You Loved" הגיע למקום הראשון במספר מצעדי פזמונים בבריטניה ובארצות הברית, ואף היה מועמד לשיר השנה בטקס פרסי הגראמי לשנת 2020. הסינגל זכה במקום הראשון בטקס פרסי ה-BRITS לאותה השנה.

כמו כן, קפלדי זכה בפרס Best New Artist בטקס פרסי ה-BRITS לשנת 2020.

== ביוגרפיה ==
קפלדי נולד ב-7 באוקטובר 1996 בגלאזגו שבסקוטלנד, הממלכה המאוחדת, שם התגורר עד גיל ארבע. קפלדי הוא הצעיר מבין ארבעה ילדים, לאמא אחות ואב סוחר דגים. כבר בגיל שנתיים החל לעסוק במוזיקה, כאשר תחילה למד לנגן בתופים ובגיטרה, ובגיל תשע הופיע בפאבים.

קפלדי למד בבית ספר קתולי בבלקברן שבמערב העיר לות'יאן שבסקוטלנד, ובשנת 2016 סיים לימודי מוזיקה בקולג'.

ב-20 באוקטובר 2017, הוציא את המיני-אלבום הראשון שלו, Bloom.

ב-8 בנובמבר 2018, הוציא את המיני-אלבום השני שלו, Breach.

ב-17 במאי 2019, הוציא את אלבום המוזיקה הראשון שלו, Divinely Uninspired to a Hellish Extent, ממנו יצאו הסינגלים המצליחים "Bruises", "Someone You Loved", "Hold Me While You Wait" ו-"Before You Go".

ב-27 בספטמבר 2019, הוציא את המיני-אלבום השלישי שלו, Bruises.

ב-19 במאי 2023, הוציא את אלבום האולפן השני שלו, Broken By Desire To Be Heavenly Sent אשר מתוכו יצאו הסינגלים "Forget Me", "Wish You The Best ו-"Pointless".

== חיים אישיים ==
דודו מדרגה שנייה הוא השחקן והבמאי הסקוטי פיטר קפלדי, אשר כיכב בקליפ לסינגל "Someone You Loved".

קפלדי הוא גם רחוק משפחה של פיזיקאי הגרעין ג'וזף קפלדי.

בספטמבר 2022 פרסם שהוא סובל מתסמונת טורט.

==דיסקוגרפיה==
===אלבומי אולפן===
* 2019: Divinely Uninspired to a Hellish Extent
* 2023: Broken By Desire To Be Heavenly Sent

===מיני-אלבומים===
* 2017: Bloom
* 2018: Breach
* 2020: To Tell the Truth I Can't Believe We Got This Far

===אלבומי הופעה===
* 2019: Up Next Live From Apple Champs-Élysées

==הופעות==
===סיבובי הופעות===
* 2019–2020: Divinely Uninspired to a Hellish Extent Tour
* 2023 Broken by Desire to Be Heavenly Sent Tour

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
!סימוכין
|-
! rowspan="2" |2024
!פרס גראמי
|סרט המוזיקה הטוב ביותר
|לואיס קפלדי: איך אני מרגיש עכשיו
|
|<ref></ref>
|-
!פרסי המוזיקה הבריטית
|שיר השנה
|"Wish You the Best"
|
|<ref></ref>
|}

== קישורים חיצוניים ==

* 

== הערות שוליים ==

קטגוריה:זמרים-יוצרים בריטים
קטגוריה:זמרים סקוטים
קטגוריה:זמרי פופ בריטים
קטגוריה:זמרי פולק רוק
קטגוריה:זוכי פרס המוזיקה הבריטית
קטגוריה:אנשים עם תסמונת טורט
קטגוריה:בריטים שנולדו ב-1996
שיר תשרי

"שיר תשרי" הוא שיר שכתבה רחל שפירא, הלחין דני עמיהוד וביצעה חוה אלברשטיין.

==רקע==
השיר נכלל באלבום "התבהרות" שהוציאה אלברשטיין ב-1978. האלבום לא זכה להצלחה מסחרית, אך חלק משיריו הושמעו רבות ברדיו במרוצת השנים.

לחן השיר שימש בתחילת שנות ה-70 של המאה ה-20 עבור השיר "מי יתפוס כוכב נופל" של שלישיית "לא אכפת להם", שאת מילותיו כתב המשורר והפזמונאי יורם טהרלב. השיר לא זכה להצלחה מיוחדת. על פי דני עמיהוד, אלברשטיין ששמעה את השיר ביקשה להקליט אותו אך לא התחברה למילותיו. מבלי לבקש את אישורו של מלחין השיר עמיהוד, היא ביקשה מרחל שפירא לכתוב לה מילים אחרות ללחנו.

==תוכן השיר==
השיר עוסק באווירה הכללית המתחוללת בחודש תשרי, בתקופה הקודמת לחגי תשרי.

הבית הראשון עוסק בשינויים במזג האוויר, ובהכנות לקראת הימים הנוראים.

בהמשך אומרת הדוברת כי "מישהו חושב עליך ורושם את מעשיך" אך לא מפרטת על מי מדובר, והאם מדובר על קריאת אזהרה לקראת "יום הדין".

בהמשך מוזכרים תיאורים המתאימים לתחילת הסתיו וסוף החופש הגדול: פריחת החצבים והופעת הנחליאלי מסמנים את בוא הסתיו.

רחל שפירא סיפרה כי השיר נכתב בתקופת הסתיו. עוד היא סיפרה שבתחילת דרכה כתבה על הסתיו כפי שהיו משוררים כותבים על הסתיו המוכר להם מארצות מוצאם כתקופה אפלולית, אך בהמשך החלה לכתוב עליו מכיוון אופטימי יותר.

==השיר בספרי תווים==
* רחל שפירא (שירים), נתן טל (איורים), כמו צמח בר, עמ' 30, הקיבוץ המאוחד, 1985. 

==קישורים חיצוניים==

* דויד פרץ, [https://tarbut.cet.ac.il/ShowItem.aspx?ItemID=92848fae-e9fc-4752-8cc8-4c5d18bcdaa7&lang=HEB שיר תשרי], באתר, תרבות.il
* [https://www.nli.org.il/he/items/NNL_MUSIC_AL997009118282405171/NLI לדף השיר] באתר הספרייה הלאומית

==הערות שוליים==

קטגוריה:שירי 1978
קטגוריה:סינגלים מ-1978
קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי רחל שפירא
סתיו